Diari Oficial de la Generalitat Valenciana


Sumari del DOGV 8976, del 16-12-2020 (2020/10721)

Extracte de la Resolució de 4 de diciembre de 2020, del director general de LABORA Servei Valencià d'Ocupació i Formació, per la qual es convoquen, mitjançant tramitació anticipada, per a l'exercici 2021, les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball (INTEGREM), en aplicació de l'Ordre 1/2020, de 27 de febrer, de la Conselleria d'Economia Sostenible, Sectors Productius, Comerç i Treball.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8976

Data del DOGV
:   16-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10474


Data del document
:   04-12-2020

Organisme emissor
:   Labora, Servici Valencià d'Ocupació i Formació

Tipus de document
:   Extracte

Correcció d'errades

Anàlisi jurídica

 Descriptors 

:   * ajuda pública

Extracte de la Resolució de 4 de diciembre de 2020, del director general de LABORA Servei Valencià d'Ocupació i Formació, per la qual es convoquen, mitjançant tramitació anticipada, per a l'exercici 2021, les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball (INTEGREM), en aplicació de l'Ordre 1/2020, de 27 de febrer, de la Conselleria d'Economia Sostenible, Sectors Productius, Comerç i Treball. [2020/10703]  
  
BDNS: 539033  
De conformitat amb el que es preveu en els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
https://www.pap.hacienda.gob.es/bdnstrans/GE/ca/index  
  
Primer. Beneficiaris i condicions  
Podran ser beneficiàries de les ajudes recollides en aquesta convocatòria les entitats descrites en l'article 4 de l'ordre: les entitats, públiques o privades, amb personalitat jurídica pròpia i sense ànim de lucre, amb experiència en l'atenció de persones pertanyents als col·lectius enumerats en l'article 3.1 d'aquesta ordre.  
  
Segon. Objecte  
Constitueix l'objecte de la concessió d'aquestes subvencions, d'acord amb l'article 1 de l'ordre, la realització, a la Comunitat Valenciana, d'itineraris personalitzats d'inserció laboral, que inclouran accions d'orientació laboral, formació i experiències en entorns laborals per part d'entitats especialitzades, dirigits a persones inscrites com a demandants d'ocupació en els espais LABORA, amb especials dificultats d'integració en el mercat de treball.  
  
  
Tercer. Bases reguladores  
Les bases reguladores de les subvencions s'estableixen mitjançant l'Ordre 1/2020, de 27 de febrer (DOGV 8755, 05.03.2020), de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball (INTEGREM), publicades en el DOGV núm. 8755, de 5 de març de 2020.  
  
Quart. Quantia  
1. Aquestes subvencions es finançaran a càrrec del capítol 4, codi de línia S0544000 del subprograma 322.54, per a l'exercici 2021, per un import global màxim de 3.500.000 euros, amb fons procedents del Servei Públic d'Ocupació Estatal.  
Atés que la convocatòria és objecte de tramitació anticipada, la quantia total màxima té caràcter estimat fins a l'aprovació dels pressupostos de la Generalitat per a l'exercici 2021.  
2. D'acord amb l'article 10 de l'Ordre 1/2020, de 27 de febrer, en la corresponent convocatòria es determinarà l'import global de les ajudes, l'origen dels fons que les finançaran i els criteris per a la seua distribució territorial, que tindrà caràcter estimatiu.  
En la seua aplicació s'efectua la distribució provincial de crèdits següent, que tindrà caràcter estimatiu:  
Alacant: 1.471.400 euros  
Castelló: 352.800 euros  
València: 1.675.800 euros  
  
Cinqué. Sol·licituds  
El termini de presentació de les sol·licituds de subvenció serà de 20 dies hàbils a comptar des del dia 11 de gener de 2021 fins al dia 8 de febrer de 2021, ambdós inclusivament, una vegada publicada la convocatòria en el Diari Oficial de la Generalitat Valenciana.  
  
València, 4 de desembre de 2020.- El director general de LABORA Servei Valencià d'Ocupació i Formació: Enric Nomdedéu i Biosca